CELEX: 32007R0323
Language: mt
Date: 2007-03-26 00:00:00
Title: Regolament tal-Kummissjoni (KE) Nru 323/2007 tas- 26 ta’ Marzu 2007 li jemenda l-Anness V għar-Regolament (KE) Nru 850/2004 tal-Parlament u tal-Kunsill dwar pollutanti organiċi persistenti u li jemenda d-Direttiva 79/117/KEE Test b'rilevanza għaż-ŻEE.

29.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               189
            
         REGOLAMENT TAL-KUMMISSJONI (KE) Nru 323/2007
   tas-26 ta’ Marzu 2007
   li jemenda l-Anness V għar-Regolament (KE) Nru 850/2004 tal-Parlament u tal-Kunsill dwar pollutanti organiċi persistenti u li jemenda d-Direttiva 79/117/KEE
   (Test b'rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 850/2004 tal-Parlament Ewropew u tal-Kunsill tas-29 ta’ April 2004 dwar pollutanti organiċi persistenti u li jemenda d-Direttiva 79/117/KEE (1), u b’mod partikolari l-Artikolu 7(6), u l-Artikolu 14(3) tiegħu,
   Billi:
   
               (1)
            
            
               Kif speċifikat fil-Parti 1 ta’ l-Anness V għar-Regolament (KE) Nru 850/2004, l-operazzjonijiet stabbiliti fil-Parti 2 ta’ dak l-Anness għandhom mnejn jirrikjedu operazzjoni qabel it-trattament f’ċerti każi. Għalhekk, il-Parti 2 ta' l-Anness V għandha tiġi emendata skond dan.
            
         
               (2)
            
            
               Il-miżuri previsti f’dan ir-Regolament huma l-aktar xierqa biex jiżguraw livell għoli ta’ protezzjoni.
            
         
               (3)
            
            
               Il-miżuri previsti f'dan ir-Regolament mhumiex skond l-opinjoni tal-Kumitat stabbilit bl-Artikolu 18 tad-Direttiva tal-Kunsill tal-15 ta’ Lulju 1975 dwar l-iskart (2),
            
         ADOTTAT DAN IR-REGOLAMENT:
   Artikolu 1
   L-Anness V mar-Regolament (KE) Nru 850/2004 huwa emendat kif stabbilit fl-Anness ma' dan ir-Regolament.
   Artikolu 2
   Dan ir-Regolament għandu jidhol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 26 ta’ Marzu 2007.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 158, 30.4.2004, p. 7, kif ikkoreġut bil-ĠU L 229, 29.6.2004, p. 5. Ir-Regolament kif emendat l-aħħar bir-Regolament tal-Kunsill (KE) Nru 172/2007 (ĠU L 55, 23.2.2007, p. 1).
   
      (2)  ĠU L 194, 25.7.1975, p. 39. Id-Direttiva kif emendata l-aħħar bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      ANNESS
      Fil-Parti 2 ġie miżjud il-paragrafu li ġej wara l-ewwel sentenza:
      
         “L-operazzjonijiet ta’ qabel it-trattament qabel il-ħżin permanenti skond din il-parti ta’ l-Anness jistgħu jitwettqu, sakemm xi sustanza elenkata fl-Anness IV li hija iżolata mill-iskart waqt il-pre-trattament wara jintrema skond il-Parti 1 ta’ dan l-Anness. Barra minn hekk, jistgħu jsiru operazzjonijiet temporanji ta’ ħżin jew imballaġġ mill-ġdid qabel dan il-pre-trattament jew qabel l-ħżin permanenti skond din il-parti ta’ dan l-Anness.”